**Bănuire de iubire**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fulgii firavi se îmbie

În cădere de neștire -

Sus, pe flori de iasomie

Îngerii socot iubire.

„Da!” ori „Nu!” și cad petale

Printre coamele de vânturi

Când în bucle pline-n jale,

Când în salturi de avânturi.

Unde fulgul singur geme,

Unde roiuri vin în cântec:

Pare-se pe crizanteme

Începură-al lor descântec.

Tot mă mir că serafimii

Știu de senzualitate

Și din înălțimi sublime

Trag spre lumea în păcate.

Așternând cu „plus” și „minus”

Tot pământul pe-ndelete

Cum se-mbuluci în sinus

Un triunghi adus din spete.

Bănuind c-ajunse-n febră

Dragostea în stări înalte

Scuturai cușma-mi tenebră

De suspine dalbe-ncalte.

Rog nevasta, din intrare,

Să-mi alunge de pe straie

Pozitivul țipând tare,

„Nu!” oftat pierdut ce-n grai e.

Apoi îi șoptesc ca-n taine

Ori ceva din neajunsuri:

„Știi, eu am adus pe haine

De la ger două răspunsuri.

Chinuiesc ce-o lume largă,

Iar eu n-am avut-o boală

Că-mi ești floarea mea întreagă

Sinceră c-orice petală!”

Victor Bragagiu